Կառավարության անունից Պահպանողական կուսակցության անդամ, Քորթաունի կոմս (The Earl of Courtown) Ջեյմս Սթոփֆորդը պատասխանել է, որ ՄԹ կառավարությունը ճանաչում է 20-րդ դարասկզբին Օսմանյան կայսրությունում բնակվող հայ ժողովրդին և այլ խմբերին հասցված սարսափելի տառապանքները: «Հիշելով և հարգելով անցյալի զոհերի հիշատակը, մենք գտնում ենք, որ ՄԹ գերակայությունը պետք է լինի օգնել Թուրքիայի և Հայաստանի կառավարություններին ու ժողովուրդներին՝ համատեղ առերեսվելու իրենց ընդհանուր պատմությանը»,- նշել է Սթոփֆորդը: Նա հավելել է, որ կառավարությունը տեղյակ է 1915 թվականի զոհերի հիշատակին նվիրված պատարագի ժամանակ Հռոմի պապի արած հայտարարությանը և հարգում է նրա տեսակետն այդ հարցի շուրջ: